Diari Oficial de la Generalitat Valenciana


Sumari del DOGV 9033, del 03-03-2021 (2021/1657)

RESOLUCIÓ de 21 de febrer de 2021, de la Direcció General de Formació Professional i Ensenyaments de Règim Especial, per la qual es convoquen proves per a l'obtenció dels títols de tècnic i de tècnic superior de Formació Professional.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9033

Data del DOGV
:   03-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1657


Data del document
:   21-02-2021

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 21 de febrer de 2021, de la Direcció General de Formació Professional i Ensenyaments de Règim Especial, per la qual es convoquen proves per a l'obtenció dels títols de tècnic i de tècnic superior de Formació Professional. [2021/1657]  
La Llei orgànica 2/2006, de 3 de maig, d'educació (BOE 04.05.2006), estableix en l'article 69.4 que les administracions educatives, en l'àmbit de les seues competències, organitzaran periòdicament proves per a obtindre directament el títol de Batxillerat o algun dels títols de Formació Professional.  
El Reial decret 1147/2011, de 29 de juliol, pel qual s'estableix l'ordenació general de la Formació Professional en el sistema educatiu (BOE 30.07.2011), indica en l'article 36.2 que les proves seran convocades, almenys, una vegada a l'any.  
L'Ordre de 29 de gener de 2008 regula les proves per a l'obtenció del títol de tècnic i de tècnic superior de Formació Professional en la Comunitat Valenciana (DOGV 13.02.2008).  
En l'ordre esmentada anteriorment s'indica que la direcció general competent en matèria de formació professional convocarà, almenys una vegada a l'any, proves per a l'obtenció del títol de tècnic i de tècnic superior de Formació Professional.  
D'acord amb la normativa indicada, i vistes les funcions que em són atribuïdes en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019) i l'article 6 de la Llei 40/2015, d'1 d'octubre, de règim jurídic del sector públic, resolc:  
  
  
U. Convocatòria de les proves  
1. Convocar per a l'any 2021 les proves per a l'obtenció dels títols de tècnic i de tècnic superior de Formació Professional dels cicles formatius de grau mitjà i superior que s'imparteixen complets en els instituts d'Educació Secundària i centres integrats públics de Formació Professional de la Comunitat Valenciana, i que s'assenyalen en l'annex I-A (cicles formatius emparats per la Llei orgànica 1/1990, de 3 d'octubre, d'ordenació general del sistema educatiu ?en avant LOGSE?, que durant el curs 2019-2020 s'estan impartint complets) i en l'annex I-B (cicles formatius emparats per la Llei orgànica 2/2006, de 3 de maig, d'educació ?en avant LOE?, que durant el curs 2020-2021 s'estan impartint complets).  
2. Per als títols de tècnic i tècnic superior emparats per la LOGSE el segon curs dels quals haja deixat d'impartir-se en el curs 2020-2021 o en cursos anteriors, només es convocaran proves durant els cinc cursos següents a aquell en què va deixar d'impartir-se el segon curs, per a les persones que es troben en les situacions següents:  
a) Els qui van concórrer a la realització d'aquestes proves en convocatòries anteriors i tingueren encara pendents de superar un o més mòduls professionals LOGSE.  
b) Els qui van cursar un cicle formatiu emparat per la LOGSE en qualsevol règim o modalitat i tingueren encara pendents de superar un o més mòduls professionals.  
3. Els títols de tècnic i de tècnic superior als quals es refereix el punt 2 del present apartat estan relacionats en l'annex II-A d'aquesta resolució.  
4. Per als títols de tècnic i tècnic superior emparats per la LOGSE derogats pel Reial decret 832/2014, de 3 d'octubre, pel qual s'estableix el títol de Tècnic Superior en Fabricació de Productes Farmacèutics, Biotecnològics i Afins i es fixen els seus ensenyaments mínims (BOE 25.10.2014), el primer curs del qual va deixar d'impartir-se en el curs 2015-2016, només es convocaran proves per als qui es troben en les situacions següents:  
a) Els qui van concórrer a la realització d'aquestes proves en convocatòries anteriors i tingueren encara pendents de superar un o diversos mòduls professionals LOGSE.  
b) Els qui van cursar un cicle formatiu emparat per la LOGSE en qualsevol règim o modalitat i tingueren encara pendents de superar un o diversos mòduls professionals.  
La convocatòria d'aquestes proves es realitzarà únicament durant els cinc cursos següents a aquell en què va deixar d'impartir-se el segon curs.  
5. Els títols de tècnic i de tècnic superior a què es refereix el punt 4 del present apartat estan relacionats en l'annex II-B d'aquesta resolució.  
  
  
Dos. Requisits  
Per a participar en les proves d'obtenció dels títols serà necessari complir els requisits següents:  
1. Tindre, almenys, díhuit anys per als títols de tècnic, i vint anys per als de tècnic superior o dènou anys perquè estiguen en possessió del títol de tècnic. La condició d'edat s'entendrà complida durant l'any 2020.  
2. Posseir alguna de les titulacions o formacions que s'enumeren a continuació:  
a) Per als cicles formatius de grau mitjà:  
- Títol de Graduat en Educació Secundària Obligatòria.  
- Títol de Graduat en Educació Secundària.  
- Títol de Batxillerat Superior.  
- Títol de Tècnic Auxiliar.  
- Títol de Tècnic.  
- Títol Professional Bàsic.  
- Haver superat els dos primers cursos del Batxillerat Unificat i Polivalent amb un màxim, en conjunt, de dues matèries pendents.  
  
- Haver superat el segon curs del primer cicle experimental de reforma dels ensenyaments mitjans.  
- Haver superat, dels ensenyaments d'Arts Aplicades i Oficis Artístics, el tercer curs del pla de 1963, o el segon de comuns experimental.  
  
- Haver superat altres estudis declarats equivalents a efectes acadèmics amb algun dels anteriors.  
- Haver superat la prova d'accés als cicles formatius de grau mitjà.  
  
- Reunir algun dels requisits establits en l'apartat b per a l'accés als cicles formatius de grau superior.  
b) Per als cicles formatius de grau superior:  
- Títol de Batxillerat determinat en la LOE.  
- Títol de Batxillerat establit en la LOGSE.  
- Títol de tècnic especialista, tècnic superior o equivalent a efectes acadèmics.  
- Títol de tècnic, obtingut a l'empara de la Llei orgànica 1/1990, de 3 d'octubre, d'ordenació general del sistema educatiu (LOGSE) o de la Llei orgànica 2/2006, de 3 de maig, d'educació (LOE).  
- Títol de Batxillerat expedit després de cursar l'antic Batxillerat Unificat i Polivalent, segons el que s'estableix en la disposició addicional tercera de la Llei orgànica 8/2013, de 9 de desembre, per a la millora de la qualitat educativa.  
- Haver superat el segon curs de qualsevol modalitat de Batxillerat Experimental.  
- Haver superat el Curs d'Orientació Universitària o el Preuniversitari.  
- Estar en possessió d'una titulació universitària o equivalent.  
- Haver superat altres estudis declarats equivalents a efectes acadèmics amb els títols o formacions enumerats en aquest apartat.  
  
- Haver superat la prova d'accés al cicle formatiu de grau superior per al qual sol·licita la matriculació.  
- Haver superat la prova d'accés a la universitat per a majors de vint-i-cinc anys.  
3. Durant el curs acadèmic 2020-2021, l'alumnat no podrà estar matriculat en els ensenyaments conduents a un títol i, simultàniament, en les proves que tenen com a objecte l'obtenció del mateix títol, convocades per aquesta o qualsevol altra administració educativa.  
  
L'incompliment del que ací es disposa comportarà l'anul·lació de la sol·licitud d'inscripció i matrícula en la present convocatòria i dels resultats acadèmics obtinguts en ella.  
No obstant això, l'alumnat matriculat en el curs 2020-2021 en ensenyaments de règim presencial o semipresencial o a distància en centres de la Comunitat Valenciana que, abans de la conclusió del termini de matriculació en les proves, hagen esgotat en algun mòdul el nombre de convocatòries establit en la normativa vigent per a la seua superació, podran matricular-se d'aquests mòduls professionals en les proves convocades en aquesta resolució.  
Així mateix, l'alumnat que haguera anul·lat la matrícula conforme al que s'estableix en l'article 9 de l'Ordre 78/2010, de 27 d'agost, de la Conselleria d'Educació, per la qual es regulen determinats aspectes de l'ordenació i organització acadèmica dels cicles formatius de Formació Professional del sistema educatiu en l'àmbit territorial de la Comunitat Valenciana (DOGV 03.09.2010), podrà matricular-se en les proves convocades per la present resolució.  
  
Tres. Inscripció i matrícula  
1. La inscripció per a realitzar la prova per a l'obtenció d'un determinat títol es realitzarà del 26 d'abril de 2021 al 7 de maig de 2021, tots dos inclosos, en algun dels centres públics de la Comunitat Valenciana relacionats en els annexos I i II com a centres examinadors d'aquest cicle formatiu.  
2. Les persones aspirants podran inscriure's en els mòduls professionals que desitgen dels títols relacionats en els annexos I i II.  
3. La inscripció del mòdul de Formació en Centres de Treball (FCT) i, si escau, del mòdul de Projecte podrà realitzar-se als únics efectes de sol·licitar l'exempció total del mòdul de FCT. En aquest cas la matrícula del mòdul de FCT quedarà condicionada a la resolució favorable d'aquesta.  
En cas de ser favorable l'alumne o l'alumna podrà, si escau, presentar el mòdul professional de Projecte i examinar-se d'aquest mòdul en el mateix centre en què haja realitzat les proves en les condicions que determine el centre educatiu atesa la normativa aplicable, cosa que facilitarà la realització i avaluació d'aquest mòdul professional en els terminis mínims per raons d'organització del centre.  
En cas de ser denegada l'exempció, l'alumnat haurà de procedir a la matriculació del mòdul de FCT en un centre de la seua elecció.  
4. Per a sol·licitar la inscripció les persones aspirants hauran de presentar la documentació següent:  
- Sol·licitud d'inscripció que es presentarà en un sol centre, utilitzant per a això el model recollit en l'annex III d'aquesta resolució.  
  
- DNI, o targeta d'identitat d'estranger, visat d'estudis o passaport (Sentència 236/2007, de 7 de novembre i Sentència 155/2015, de 9 de juliol, totes dues del Tribunal Constitucional) amb fotocòpia del document original per a ser compulsada.  
- Certificació acadèmica oficial que acredite que reuneix el requisit a què es refereix l'apartat 2.2 de la present resolució.  
- Declaració responsable de no estar matriculat durant el curs 2020-2021 en els ensenyaments conduents a un títol i, simultàniament, en les proves que tenen com a objecte l'obtenció del mateix títol convocades per aquesta o qualsevol altra administració educativa. Un model d'aquesta declaració figura en l'annex X d'aquesta resolució.  
  
- El justificant del pagament de les taxes corresponents.  
5. Els candidats que posseïsquen alguna diversitat funcional que els impedisca realitzar les proves amb els mitjans ordinaris, manifestaran aquesta circumstància en el moment de la inscripció i adjuntaran a la sol·licitud la documentació expedida per l'organisme competent que certifique aquesta diversitat funcional. La comissió avaluadora estudiarà les mesures oportunes d'adaptació que permeten facilitar el desenvolupament de les proves. Aquesta adaptació en cap cas suposarà la supressió d'objectius o resultats d'aprenentatge que afecten la competència general del títol.  
6. Els candidats admesos quedaran matriculats en els mòduls professionals relacionats en la sol·licitud.  
7. En el procés de matriculació i avaluació els centres educatius utilitzaran el programa informàtic de gestió establit a aquest efecte.  
  
  
Quatre. Matriculació  
1. Els centres que matriculen alumnat per a realitzar les proves per a l'obtenció dels títols de tècnic o tècnic superior obriran a cada alumne o alumna un expedient acadèmic, si escau.  
2. El centre publicarà el dia 14 de maig de 2021, en el tauler d'anuncis i pàgina web del centre, la relació provisional de persones admeses i excloses a la realització de les proves i indicaran en aquest últim cas el motiu de l'exclusió.  
3. La relació provisional de persones d'admeses i excloses podrà ser objecte de reclamació per les persones aspirants entre els dies 14 de maig de 2021 i 21 de maig de 2021, mitjançant la presentació d'un escrit motivat dirigit a la direcció del centre.  
4. El 26 de maig de 2021, la direcció ratificarà o rectificarà la decisió objecte de reclamació i ordenarà la publicació, al tauler d'anuncis, de la llista definitiva de persones admeses i excloses.  
5. A la vista del llistat definitiu, les persones interessades podran interposar recurs d'alçada davant la direcció territorial corresponent en el termini d'un mes a comptar des de l'endemà de la seua publicació en el tauler d'anuncis.  
6. La matrícula podrà ser anul·lada a petició de la persona interessada. La sol·licitud d'anul·lació de matrícula haurà de presentar-se del 13 de setembre de 2021 al 24 de setembre de 2021 en el mateix centre on va ser realitzada la matrícula, mitjançant el model que figura com a annex VII de l'Ordre 79/2010 per la qual es regula l'avaluació de l'alumnat dels cicles formatius de Formació Professional del sistema educatiu en l'àmbit territorial de la Comunitat Valenciana, i no comportarà la devolució de les taxes abonades a les quals es fa referència en l'apartat 3 punt 4 d'aquesta resolució.  
  
Cinc. Comissions avaluadores  
1. Els centres educatius receptors de matrícules comunicaran a la direcció territorial d'Educació, Cultura i Esport corresponent el nombre de persones admeses per a cada mòdul professional i la proposta de comissions avaluadores del 26 al 28 de maig de 2021.  
A la vista del nombre d'aspirants, s'establiran les comissions avaluadores que siguen necessàries, i podran agrupar-se les persones matriculades en els diferents centres educatius de la Comunitat Valenciana, a l'efecte d'examinar-se davant una mateixa comissió avaluadora quan el nombre d'aquestes així ho aconselle.  
La direcció del centre educatiu comunicarà a la seua respectiva direcció territorial les dades de les persones inscrites, així com el nombre de comissions avaluadores de cada cicle formatiu, utilitzant per a això el model recollit en l'annex VII en aquesta resolució.  
2. Les direccions territorials comunicaran als centres educatius fins al 10 de juny de 2021 les comissions avaluadores designades, el nombre d'alumnes que hauran d'examinar, indicant, quan siga procedent, els alumnes matriculats en altres centres, i el lloc on han d'actuar. Les relacions d'alumnat de cada comissió, així com el lloc d'actuació de cadascuna, es faran públiques en els centres educatius receptors de les matrícules.  
3. Les comissions avaluadores estaran compostes per una presidència, que ocuparà la persona que ostente la direcció del centre docent o, si no n'hi ha, un professor d'Educació Secundària o un professor tècnic de Formació Professional, una secretaria i tres vocals.  
En tots els casos hi haurà, almenys, tres membres de la comissió amb atribució docent en el cicle formatiu corresponent.  
A proposta de la presidència de la comissió avaluadora, podran integrar-se els assessors externs necessaris per a avaluar els mòduls assignats a professorat especialista en el reial decret del currículum del cicle.  
  
4. Seran funcions de les comissions avaluadores:  
a) L'organització i realització de les proves.  
b) La correcció i qualificació d'aquestes.  
c) L'ompliment de l'acta de la prova i de l'acta final i la publicació de les llistes provisionals i les actes finals dels resultats.  
d) La resolució de les reclamacions de qualificacions estimades incorrectes.  
  
Sis. Orientacions a l'alumnat  
La direcció del centre amb les comissions avaluadores concretaran el procediment i publicaran en els centres fins a l'11 de juny de 2021 el calendari d'actuacions dirigides a informar i orientar les persones aspirants, així com el calendari de les proves, els criteris d'avaluació i els materials amb què hauran d'acudir per a la realització d'aquestes.  
  
Set. Convalidacions i exempcions  
1. A les persones matriculades en les proves per a l'obtenció dels títols de tècnic i de tècnic superior, els serà aplicable el que disposa la normativa vigent en matèria de convalidacions i d'exempció del mòdul de Formació en Centres de Treball.  
En aplicació del Reial decret 1085/2020, de 9 de desembre, pel qual s'estableixen convalidacions de mòduls professionals dels títols de Formació Professional del sistema educatiu espanyol i les mesures per a la seua aplicació, i es modifica el Reial decret 1147/2011, de 29 de juliol, pel qual s'estableix l'ordenació general de la formació professional del sistema educatiu (BOE 340, 30.12.2020) únicament podrà sol·licitar-se la convalidació dels mòduls professionals de competència exclusiva de l'Administració educativa de la Comunitat Valenciana, és a dir, dels mòduls professionals d'Anglés Tècnic: CV0001, CV0002, CV0003 i CV0004.  
2. Les sol·licituds de convalidació del mòdul professional d'Anglés Tècnic hauran de realitzar-se en el moment de formalitzar la matrícula.  
  
3. Fins que no es reba una resolució favorable, no es farà efectiva la convalidació dels mòduls professionals sol·licitada per la persona interessada.  
4. En el cas de sol·licitar l'exempció del mòdul de FCT, la documentació aportada podrà presentar-se una vegada aconseguida l'avaluació positiva en tots els mòduls professionals, fent constar aquest fet en la sol·licitud d'exempció.  
  
Huit. Avaluació i reconeixement d'unitats de competència  
Havent-se regulat el procediment per al reconeixement de les competències professionals en el Reial decret 1224/2009, de 17 de juliol, de reconeixement de les competències professionals adquirides per experiència laboral (BOE 25.08.2009), en desenvolupament de l'article 8.3 de la Llei 5/2002, de 19 de juny, de les qualificacions i de la Formació Professional, no serà aplicable la disposició transitòria segona de l'Ordre de 29 de gener de 2008 per la qual es regulen les proves per a l'obtenció del títol de tècnic i de tècnic superior de Formació Professional a la Comunitat Valenciana (DOGV 13.02.2008).  
  
Nou. Estructura i contingut de les proves  
Els exercicis de les proves seran elaborats per la comissió avaluadora designada en el centre educatiu en què es realitzen aquestes.  
Les proves es realitzaran per a tots els mòduls professionals excepte el mòdul de FCT i, si escau, el mòdul de Projecte dels cicles formatius de grau superior (LOE).  
Les proves inclouran continguts teòrics i realitzacions pràctiques que permeten evidenciar, a través dels criteris d'avaluació i realització corresponents, que l'aspirant ha aconseguit les diferents capacitats i competències. Aquestes proves es prepararan prenent com a referència els currículums vigents i les competències professionals dels cicles formatius objecte d'aquesta convocatòria.  
  
Deu. Realització de les proves  
Les proves es realitzaran entre els dies 11 i 22 d'octubre de 2021, tots dos inclosos, ajustant-se al que es disposa en la present resolució.  
  
Onze. Qualificacions  
1. Les qualificacions dels mòduls professionals, excepte el de FCT, es realitzaran en forma de qualificacions numèriques compreses entre 1 i 10 punts, sense decimals. Es consideraran positives les qualificacions iguals o superiors a 5.  
2. Els mòduls professionals convalidats es qualificaran amb un 5, a l'efecte d'obtenció de la nota mitjana.  
3. El mòdul professional de FCT es qualificarà en termes d'exempt / no exempt.  
  
Dotze. Reclamació de les qualificacions  
Les reclamacions a què puguen donar lloc les qualificacions, es realitzaran d'acord amb l'Ordre 79/2010, de 27 d'agost, de la Conselleria d'Educació, per la qual es regula l'avaluació de l'alumnat dels cicles formatius de Formació Professional del sistema educatiu de l'àmbit territorial de la Comunitat Valenciana, seguint el procediment:  
1. Es presentaran per escrit, dins dels tres dies hàbils següents al de la publicació dels resultats, dirigides a la presidència de la comissió avaluadora del centre en què es realitzaren les proves.  
2. En el termini dels dos dies hàbils següents, la comissió avaluadora ratificarà o rectificarà la qualificació objecte de reclamació, que la presidència comunicarà per escrit a la persona interessada.  
3. Si després de la decisió persistira la disconformitat, la persona interessada podrà sol·licitar, en el termini de dos dies hàbils següents a la recepció de la comunicació, que s'eleve la seua reclamació a la direcció territorial d'Educació, Cultura i Esport corresponent, la qual, després de l'informe de la Inspecció d'Educació, resoldrà el que escaiga. Aquesta resolució, motivada, posarà fi a la via administrativa.  
  
4. Les persones interessades tindran dret a l'accés als exercicis escrits realitzats i a conéixer les puntuacions atorgades i els criteris d'avaluació utilitzats.  
  
Tretze. Actes  
1. S'estendrà acta de la prova de cadascun dels mòduls, en la qual consten les qualificacions obtingudes.  
Així mateix, s'estendrà acta final, per duplicat, de cadascun dels cicles formatius, on constarà la qualificació de la prova, les convalidacions, l'exempció o no del mòdul de FCT, i si és procedent o no l'expedició de títol.  
Els models d'acta de prova i d'acta final s'incorporen com a annexos IV i V a aquesta resolució.  
2. Les actes s'arxivaran en la secretaria del centre educatiu on s'haja realitzat la prova, i un dels originals de l'acta final s'enviarà a la Inspecció d'Educació abans del 8 de novembre de 2021. Amb l'acta final, la direcció del centre educatiu enviarà, a la seua respectiva direcció territorial, les dades de les persones inscrites, matriculades, presentades i aptes, utilitzant per a això el model recollit en l'annex VIII d'aquesta resolució. La Inspecció General d'Educació remetrà, fins al dia 22 de novembre de 2021, informe estadístic posterior a la Direcció General de Formació Professional i Ensenyaments de Règim Especial.  
  
3. Aquest informe haurà d'incloure, almenys, les dades següents:  
- Centre educatiu  
- Cicle formatiu/grau  
- Nombre de persones inscrites  
- Nombre de persones matriculades en cada mòdul dels quals es compon cada cicle formatiu  
- Nombre de persones presentades  
- Nombre de persones aptes per mòdul  
  
Catorze. Acreditació de competències  
Quan no s'haja obtingut el títol corresponent, la superació dels mòduls professionals associats a una o diverses unitats de competència donarà dret a l'acreditació d'aquestes. Aquesta haurà de ser certificada i en el centre educatiu on figure l'expedient de l'aspirant a les proves.  
  
El certificat d'acreditació de competència s'incorpora a aquesta resolució com a annex VI.  
  
Quinze. Calendari  
En l'annex IX d'aquesta resolució s'estableix el calendari d'actuacions i terminis relatius a les proves per a l'obtenció dels títols de tècnic i de tècnic superior de Formació Professional per a l'any 2021.  
  
  
  
DISPOSICIÓ ADDICIONAL  
  
Única. Tractament de dades i publicació de llistats  
En virtut de l'aplicació de la Resolució de 28 de juny de 2018 (DOGV 8436, 03.12.2018), les llistes que es publiquen, tant provisionals com definitives, dins dels diferents processos d'admissió que es preveuen en aquesta resolució, es realitzaran amb les dades encriptades següents:  
1. En els cicles formatius de Formació Professional Bàsica, de grau mitjà i de grau superior, pel fet que en el procés d'admissió s'estableixen diferents contingents i dins de cadascun d'aquests s'estableixen, al seu torn, diferents prioritats, perquè cada aspirant puga entendre la posició en la qual apareixerà en la llista d'admesos, es publicaran les dades, numèriques o no, que fan referència a les prioritats que haja al·legat en el procés d'admissió.  
Per aquest motiu, en les llistes a publicar apareixeran les dades de la manera següent:  
a) DNI o document acreditatiu d'identitat: s'utilitzaran els criteris generals que s'han establit com a recomanacions de l'Agència Estatal de Protecció de Dades, per la qual cosa solament apareixeran quatre dígits numèrics.  
b) Primer cognom complet.  
c) Inicial del segon cognom i del nom.  
  
  
DISPOSICIONS FINALS  
  
Primera. Entrada en vigor  
La present resolució produirà efectes l'endemà de la seua publicació en el Diari Oficial de la Generalitat Valenciana.  
  
Segona. Recurs  
Contra la present resolució, que no esgota la via administrativa, es podrà interposar recurs d'alçada davant la Secretaria Autonòmica d'Educació i Formació Professional en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 21 de febrer de 2021.- El director general de Formació Professional i Ensenyaments de Règim Especial: Manuel Gomicia Giménez.